Α.Σ. Κένταυρος Λιβαδειάς

Ο Αθλητικός Σύλλογος Κένταυρος Λιβαδειάς ήταν ελληνικό αθλητικό σωματείο που δραστηριοποιούταν με έδρα τη Λιβαδειά, πρωτεύουσα της Βοιωτίας στη Στερεά Ελλάδα. Επίσημο έτος ίδρυσής του είναι το 1994 «Ιστορία», πληροφορίες στον επίσημο ιστότοπο του Κενταύρου Λιβαδειάς. Ανακτήθηκε 23 Μαρτίου 2025. και οι αθλητές του αγωνίζονταν φορώντας εξοπλισμό κόκκινου και λευκού χρώματος. Φυσική συνέχειά του είναι ο μεταγενέστερος σύλλογος της πόλης, ο Εθνικός Λιβαδειάς (έτος ίδρυσης 2023).«Κένταυρος Λιβαδειάς: Αλλάζει όνομα σε Εθνικός Λιβαδειάς», άρθρο στον ιστότοπο Basketa.gr, 13 Ιουλίου 2023. Ανακτήθηκε 23 Μαρτίου 2025. Στο έμβλημά του απεικονιζόταν ένας κένταυρος, πλάσμα από την αρχαιοελληνική μυθολογία, έχοντας μια μπάλα για φόντο. Ο σύλλογος καλλιεργούσε αποκλειστικά το άθλημα της καλαθοσφαίρισης, διαθέτοντας τμήμα τόσο ενήλικων ανδρών, καθώς και αθλητών νεαρότερων ηλικιακών ομάδων. Αθλητική έδρα των τμημάτων αυτών ήταν το Κλειστό Γυμναστήριο Λιβαδειάς, χωρητικότητας 1.500 καθήμενων θεατών.

 Το ξεκίνημα 
Το ταξίδι του συλλόγου ξεκινά το 1994 από τον Ηλία Ιωάννου. Ο Ηλίας Ιωάννου, πρώτα ως παίκτης, και εν συνεχεία ως προπονητής και παράγοντας του συλλόγου βοήθησε να διατηρηθεί το μπάσκετ στην Λιβαδειά ζωντανό.

Σε αυτό συνέβαλαν δύο παράγοντες, η πρώτος ήταν η κατασκευή του κλειστού γυμναστηρίου Λιβαδειάς το 1994 το οποίο λειτούργησε ως πολύ υψηλό κίνητρο τη περίοδο εκέινη μιας και το μπάσκετ μέχρι τότε παιζόταν σε ανοιχτά γήπεδα και ο δεύτερος ήταν ο μεγάλος αριθμός  παιδιών και εφήβων τα οποία ήθελαν να δραστηριοποιηθούν στη καλαθοσφαίριση και να μάθουν να παίζουν το παιχνίδι σωστά.

Ήδη από τα τέλη της δεκαετίας του ’80 με την κατάκτηση του Ευρωμπάσκετ το 1987 από την Εθνική Ελλάδας ο κόσμος αγάπησε το άθλημα. Στην Λιβαδειά την συγκεκριμένη περίοδο υπήρχε μόνο ένα αθλητικό σωματείο το οποίο δεν μπορούσε να καλύψει τις ανάγκες τόσων πολλών παιδιών και έτσι δημιουργήθηκε ο Κένταυρος Λιβαδειάς ο οποίος από τότε μέχρι και σήμερα παίζει καθοριστικό ρόλο στο μπάσκετ της πόλης.

 Συμμετοχή στο FINAL-6 του Παιδικού Πρωταθλήματος 
Κορυφαίες στιγμές της ιστορίας της ομάδας είναι η κατακτήσεις του Παιδικού Πρωταθλήματος της ΕΣΚΑΣΕ για δύο συνεχόμενες χρονιές το 2009 & το 2010. Τη δεύτερη χρονιά μάλιστα η ομάδα μέσα από τα προκριματικά του πανελλήνιου πρωταθλήματος που διοργανώνει η Ελληνική Ομοσπονδία Καλαθοσφαίρισης κατάφερε να προκριθεί και να συμμετάσχει στο Τελικό Πανελλήνιο πρωτάθλημα το 2010 στη Κύμη (FINAL-6) με αντιπάλους ιστορικές ομάδες της χώρας μας όπως ο Παναθηναικός κ.α.  Ήταν μία από τις περιόδους που το μπάσκετ της πόλης λειτουργούσε ενιαία με την καθοδήγηση του Ηλία Ροζάνα και του Δημήτρη Μεργούπη.

 Αλλαγή σκυτάλης 
Το 2013  είναι μια στιγμή ορόσημο για την ομάδα η οποία μετά από τις εκλογές που διενεργήθηκαν αλλάζει χέρια & περνά στους Xάρη και Θανάση Σανιδά, Αντ.Κατσαρό, Γιάννη Μπράλιο και Μπάμπη Τσιφή. Παράλληλα μετά & την απενεργοποίηση της ΑΕ Λιβαδειάς,απορροφά τις ακαδημίες της και ο Κένταυρος πλέον οργανώνεται σε πρότυπα επίπεδα. Σήμερα η ομάδα απασχολεί περίπου 100 αθλητές & αθλήτριες.

To καλοκαίρι του 2018 η ομάδας διοργάνωσε το 1ο Kentauros Summer Camp όπου συμμετείχαν σχεδόν 80 παιδιά.

Τον Ιανουάριο του 2021 ο Κένταυρος έγινε και επίσημα το 25ο σωματείο της ΕΣΚΑΣΕ που είναι εγγεγραμμένο στο αθλητικό μητρώο της Γ.Γ.Α.

Τη σεζόν 2022-2023 ο Κένταυρος αγωνίζοταν στην Α ΕΣΚΑΣΕ. 

 Παραπομπές 

 Εξωτερικοί σύνδεσμοι 

 Α.Σ. Κένταυρος Λιβαδειάς, επίσημος ιστότοπος (ανενεργός).

Κατηγορία:Αθλητικοί σύλλογοι Βοιωτίας
Κατηγορία:Ιδρύσεις αθλητικών συλλόγων το 1994
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Σ.Ε.
Κατηγορία:Ιδρύσεις ομάδων καλαθοσφαίρισης το 1994
Κατηγορία:Λιβαδειά
Κατηγορία:Εθνικός Λιβαδειάς